На основу члана 21. и 37. Статута Града Ниша (''Службени лист Града Ниша", број 88/2008 и 143/2016), Скупштина Града Ниша, на седници од 2017. године, донела је

О Д Л У К У

О ИЗМЕНAMA И ДОПУНАМА ОДЛУКЕ О КОМУНАЛНОМ РЕДУ

Члан 1.

У Одлуци о комуналном реду (''Службени лист Града Ниша", број 57/2014 и 98/2015), у члану 6. у ставу 3. речи: ''у јавној својини'' бришу се.

Члан 2.

 У члану 23. у ставу 1. тачка 3. мења се и гласи: ''3. заустављање или остављање возила којим се омета коришћење пешачке комуникације, прилаз објектима, интерне саобраћанице, кретање, заустављање или паркирање возила на површинама јавне намене и површинама у јавном коришћењу које су поплочане и на којима су постављене тактилне стазе и слично,''

Члан 3.

У чл. 38, 42, 44, 46, 47, 48, 49, 50, 52, 53, 54, 55, 56, 59, 78, 80, 81 и 92 речи: ''управа надлежна за'' у одређеном падежу замењују се речима: ''Градска управа града Ниша - секретаријат надлежан за'' у одговарајућем падежу.

Члан 4.

У члану 87. додаје се став 2 који гласи:

''Забрањује се лицима из става 1. овог члана да оштећују стабла приликом постављања тенди, подијума, екстензија, звучника, реклама, расвете и слично."

Члан 5.

У члану 95. у ставу 2, алинеја 2, се брише.

Члан 6.

 Члан 96. мења се и гласи:

''Члан 96.

Новчаном казном у износу од 60.000 динара казниће се за прекршај правно лице, ако:

1. спољни део зграде не држи у уредном стању (члан 5);

2. не обезбеди стручно и квалитетно извођење радована уређењу спољних делова зграде или избором врсте материјала или боја наруши целокупан изглед зграде и околине (члан 7 став 1);

3. не прибави услове и сагласност надлежног завода за заштиту споменика културе (члан 7 став 2);

4. пасаж, односно простор испред улаза у зграду не осветли за све време трајања јавне расвете (члан 8);

5. поступа супротно забрани из члана 9 став 2 и 3 ове одлуке;

6. излог пословног простора или витрину у згради или подземном пешачком пролазу која служи у сврху излагања робе не држи у уредном и чистом стању или их не аранжира (члан 10 став 1 и члан 26 став 5);

7. излог или витрину, односно пословни простор коме излог, односно витрина припада, не држи у уредном и чистом стању у време кад се у пословном простору не обавља делатност (члан 10 став 3 и члан 26 став 5);

8. излог или витрину у приземљу зграде са уличне стране не осветљава за све време трајања јавне расвете (члан 10 став 4);

9. у излогу држи амбалажу или складишти робу или на улазним вратима, прозорима и оквирима излога пословног простора излаже робу (члан10 став 5 и 6);

10. гаји биљне засаде и поставља посуде на начин којим се оштећује зграда, или њени посебни делови, или угрожава безбедност грађана (члан 12 став 2);

11. на зградама са уличне стране истиче заставе које су прљаве, или оштећене (члан 13 став 2);

12.перду ослања на површину јавне намене или површину у јавном коришћењу (члан 14 став 2);

13.поступа супротно одредби члана 14 став 4 ове одлуке;

14.уређаје из члана 15 став 1 ове одлуке поставља на начин којим се доводи до оштећивања зграде или угрожава безбедност грађана и околине (члан 15 став 2);

15.клима уређај постави тако да се кондензат из тог уређаја излива на спољне делове зграде, суседне зграде, односно директно излива на површину јавне намене, или површину у јавном коришћењу (члан 15 став 3);

16.уређаје из члана 15 став 1 ове одлуке постави без услова и сагласности надлежног завода за заштиту културних добара (члан 15 став 4);

17.спољни део помоћног и економских објеката не држи у уредном стању (члан 16 став 1);

18.поступа супротно забрани из члана 16 став 3 ове одлуке;

19.површину око зграде или ограду не држи у уредном стању или за радове на огради или на површини око зграде не прибави услове, сагласност надлежног завода за заштиту културних добара (члан 17 став 1 и 5);

20.ограду, зеленило или друге елементе уређења површина око зграде држи тако да оштећују зграду или инсталације или онемогућавају коришћење зграде, тих површина или површина са којима се граниче (члан 17 став 6);

21. поступа супротно забрани из члана 18 ове одлуке;

22. површине из члана 20 став 4 не држи у уредном стању (члан 20 став 4 и 5);

23. површину у јавном коришћењу не држи у уредном стању (члан 21 став 1);

24. поступа супротно забранама из члана 22 став 1, 2 и 3 ове одлуке;

25. без одобрења надлежног органа или супротно издатом одобрењу објектом, уређајем и другим предметом заузима површину јавне намене и површину у јавном коришћењу (члан 22 став 4);

26. поступа супротно забранама из члана 23;

27. отворе из члана 24 ове одлуке не покрије поклопцима, решеткама или другим затварачима (члан 24 став 1);

28. отворе из члана 24 ове одлуке не покрије затварачима израђеним од материјала који онемогућавају клизавост (члан 25 став 1);

29. на отворима из члана 24 ове одлуке не замени оштећене или клизаве затвараче (члан 25 став 2);

30. поступа супротно одредби члана 25 став 3 ове одлуке;

31. поступа супротно забранама из члана 25 став 6 ове одлуке;

32. поступа супротно одредби члана 26 став 1 ове одлуке;

33. не омогући приступ заједничким инсталацијама и уређајима субјекту који управља подземним пешачким пролазом ради прегледа, поправке или одржавања тих инсталација (члан 26 став 6);

34. просторе и објекте, односно уређаје или опрему из члана 27 ове одлуке, не држи у исправном или уредном стању (члан 27 став 1);

35. на просторима и објектима из члана 27 став 1 ове одлуке на видном месту не истакне хигијенска или техничка упутства или правила о реду (члан 27 став 2);

36. не огради пословни простор отвореног типа, тако да се онемогући увид у унутрашњост тог објекта, или ограду не држи у уредном стању (члан 28 став 1 и 2);

37. ограде градилишта или градилишне скеле (укључујући и заштитне прекриваче), не држи у уредном стању (члан 29);

38. поступа супротно одредбама члана 30 ове одлуке;

39. поступа супротно одредбама члана 33, 34 и 35 oве одлуке;

40. поступа супротно одредбама члана 37 ове одлуке;

41. са објектима или уређајима из члана 38 ове одлуке поступа супротно одредбама члана 40 и члана 61;

42. поступа супротно одредби члана 44 став 6 ове одлуке;

43. постављеним жардињерама и клупама омета кретање пешака, прилаз згради, противпожарни пут и слично (члан 45 став 2 и члан 47 став 1);

44. жардињере и клупе не држи у уредном стању (члан 46 став 9 и члан 47 став 9);

45. поступа супротно одредби члана 48 став 7 ове одлуке;

46. заузима површину јавне намене или површину у јавном коришћењу запреком за возила постављеном супротно одредби члана 50 став 5 ове одлуке;

47. часовник не одржава у уредном или исправном стању или часовник не показује тачно време ( члан 54 став 7);

48. не поступа у складу са чланом 57 ове одлуке;

49. поступа супротно забранама из члана 70 став 1 и 2 одлуке;

50. не одржава у чистом стању површину јавне намене и површину у јавном коришћењу након депоновања грађевинског материјала и постављања грађевинске скеле (члан 71 став 2);

51. не одржава у чистом стању површину јавне намене и површину у јавном коришћењу након истовара или утовара огрева (члан 74 став 2);

52. поступа супротно забрани из члана 87 став 2 одлуке.

За прекршај из става 1 овог члана, казниће се и одговорно лице у правном лицу новчаном казном у износу од 6.000 динара.

За прекршај из става 1 овог члана, казниће се и предузетник новчаном казном у износу од 20.000 динара.

За прекршај из става 1 тачка 1-8, 10-25, 27-35, 37-39, 41-43, 45-52 казниће се физичко лице новчаном казном у износу од 6.000 динара.

За прекршаје из става 1 тачка 26 овог члана казниће се власник односно корисник возила новчаном казном у износу од 6.000 динара.

Члан 7.

 Члан 97. мења се и гласи:

''Члан 97.

Новчаном казном у износу од 60.000 динара казниће се за прекршај јавно комунално предузеће, односно привредно друштво или друго правно лице, ако:

1. поступа супротно одредби члана 26 став 1 и 2 ове одлуке;

2. поступа супротно одредбама члана 33 и 34 ове одлуке;

3. не води евиденцију из члана 39 ове одлуке;

4. жардињере и клупе не поставља, или не одржава ускладу са чланом 45, 46 и 47 ове одлуке;

5. опрему за игру и рекреацију не поставља, или не одржава у складу са чланом 48 ове одлуке;

6. корпе за отпатке и ђубријере не поставља, или не одржава у складу са чланом 52 ове одлуке;

7. јавни часовник не постави, или не одржава у складу са чланом 53 ове одлуке;

8. јавне чесме не поставља, односно јавне чесме и фонтане не одржава у складу са чланом 55 ове одлуке;

9. јавне и покретне тоалете не поставља, или не одржава у складу са чланом 56 ове одлуке;

10. поступа супротно забранама из члана 70 став 1 и 2 ове одлуке.

За прекршај из става 1 овог члана, казниће се и одговорно лице у јавном комуналном предузећу, односно привредном друштву или правном лицу новчаном казном у износу од 6.000 динара. За прекршај из става 1 овог члана, казниће се и предузетник новчаном казном у износу од 20.000 динара.''

Члан 8.

 Члан 98. мења се и гласи:

''Члан 98.

Казниће се за прекршај правно лице ако без одобрења надлежног органа изврши раскопавање површине јавне намене или површине у јавном коришћењу, новчаном казном у износу од 120.000 динара.

За прекршај из става 1 овог члана казниће се одговорно лице у правном лицу, новчаном казном у износу од 12.000 динара.

За прекршај из става 1 овог члана казниће се предузетник, новчаном казном у износу од 40.000 динара.

За прекршај из става 1 овог члана казниће се физичко лице, новчаном казном у износу од 12.000 динара.''

Члан 9.

 Члан 99. мења се и гласи:

''Члан 99.

Казниће се за прекршај правно лице новчаном казном у износу од 60.000 динара, предузетник новчаном казном у износу од 20.000 динара као и одговорно лице у правном лицу новчаном казном у износу од 6.000 динара ако држе отворен угоститељски објекат у дужем трајању од прописаног, без посебног одобрења (члан 90 став 2).''

Члан 10.

 Члан 100. мења се и гласи:

''Члан 100.

Казниће се новчаном казном у износу од 60.000 динара правно лице, новчаном казном у износу од 20.000 динара предузетник, а новчаном казном у износу од 6.000 динара одговорно лице у правном лицу и физичко лице ако:

1. поступа супротно забрани из члана 9 став 1;

2. поступа супротно одредбама члана 36;

3. поступа супротно одредбама члана 70 став 3.''

Члан 11.

 После члана 100. додају се чланови 100а. и 100б. који гласе:

''Члан 100а.

Казниће се новчаном казном у износу од 120.000 динара правно лице, новчаном казном у износу од 40.000 динара предузетник, а новчаном казном у износу од 12.000 динара одговорно лице у правном лицу и физичко лице ако:

1. поступа супротно одредбама члана 88;

2. поступа супротно одредбама члана 89;

3. поступа супротно одредбама члана 91.

Члан 100б.

За прекршаје прописане овом одлуком, комунални инспектор, односно комунални полицајац издаје прекршајни налог у складу са законом.''

Члан 12.

Ова одлука ступа на снагу осмог дана од дана објављивања у "Службеном листу Града Ниша".

 Број:

 У Нишу,

СКУПШТИНА ГРАДА НИША

 Председник

 Мр Раде Рајковић